  Анжелика Тихонова корреспондент Удмуртиысь ваньмаз каръёсын но ёросъёсын «Юртты нылпиез школае дасяны» («Помоги собрать ребёнка в школу») сяме пырем ужрад кутскиз. Элькунлэн тӧроез Александр Бречалов муниципал кылдытэтъёслэсь тӧрооссэс пиналъёсты школае дасян ужпумез нимысьтыз чакласа возьыны куриз. Со сярысь улосвыл тӧролэн но кивалтэтлэн пресс-службазы ивортэ. Акци улсын ёрмыса улӥсь семьяосысь пиналъёслы школа бичетъёс басьтӥсько. Со сяна, трос нылпие ёрмись семьяос нырысетӥ классэ мынӥсь пиналъёссылы дӥсь но пыдкутчан басьтыны 3 сюрс 400 манетозь юрттэт басьтыны быгато. Со понна 1-тӥ коньывуонозь улон интыя мерлыко юрттэт сётонъя ёзэтэ вазиськоно Александр Бречалов, Удмуртилэн тӧроезӞечлэсьтон акцие калыклы мерлыко юрттэт сётонъя центръёс, быдэ вуымтэослы мерлык но реабилитаци центръёс, Удмуртиысь мерлыко политикая но ужъя министерстволэн интыосысь ёзэтъёсыз пырисько. Ужъюртъёсын кулэяськисьёслы дӥськут, пыдкутчан, дышетскыны кулэ луись канцеляр но мукет вузъёс басьто Пусъём, школае мыныны кулэ луись арбериосты бичанъя ӟечлэсьтон ужрад элькунамы котькуд ар ортче. Солэн ужпумез ёрмыса улӥсь семьяослы юрттон но пиналъёслэсь мерлыко шуг-секытъёсын сэрен школае мынымтэзэс алон. Акциез Удмуртиысь мерлыко политикая но ужъя министерство радъя. Ӟечлэсьтон акци сярысь пыр-почгес 8 (3412) 52-61-73 телефон номеръя тодыны луэ. Тодэ вайытом, «Юртты нылпиез школае дасяны» сяме пырем акци Удмуртиыcь вань каръёсын но ёросъёсын 15-тӥ куарусёнозь кыстӥськоз. Туэ элькунамы нырысетӥ классъёсы 22 сюрс пала пиналъёс вамыштозы. Тегъёс: Мерлык Дышетон Ижкар Удмуртия пиналъёс школаос АлександрБречалов  